62023TO1119(02)_INF
2024 m. birželio 13 d. Bendrojo Teismo pirmininko pavaduotojo nutartis
Lagardère / Komisija
(Byla T‑1119/23 R-RENV)
„Laikinųjų apsaugos priemonių taikymas – Konkurencija – Koncentracija – Prašymas pateikti informaciją – Reglamento (EB) Nr. 139/2004 11 straipsnio 3 dalis – Prašymas taikyti laikinąsias apsaugos priemones – „Fumus boni juris“ – Interesų palyginimas“
1.
Laikinųjų apsaugos priemonių taikymas – Vykdymo sustabdymas – Priimtinumo sąlygos – Ieškovo suinteresuotumas pasiekti prašomą vykdymo sustabdymą – Prašymas sustabdyti prašymo pateikti informaciją vykdymą – Iš dalies patenkintas prašymas – Pagrindo priimti sprendimą dėl jau pateiktos informacijos nebuvimas
(SESV 278 straipsnis)
(žr. 19, 22 punktus)
2.
Laikinųjų apsaugos priemonių taikymas – Priimtinumo sąlygos – Ieškinys – Formos reikalavimai – Prašymo dalyko tikslus nurodymas – Reikalavimai pakeisti dalyką vykstant procesui – Nepriimtinumas
(SESV 278 ir 279 straipsniai; Bendrojo Teismo procedūros reglamento 156 straipsnio 4 dalis)
(žr. 35 punktą)
3.
Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – „Fumus boni juris“ – Pagrindinio ieškinio pagrindų „prima facie“ nagrinėjimas – Ieškinys dėl prašymo pateikti informaciją, pateikto vykdant koncentracijos kontrolę – Prieštaravimai, susiję su teisinio saugumo principo pažeidimu ir tuo, kad įmonė ieškovė negali patenkinti prašymo pateikti informaciją neužsitraukdama baudžiamosios atsakomybės – Prieštaravimai, iš pirmo žvilgsnio neatrodantys nepagrįsti
(SESV 278 ir 279 straipsniai; Tarybos reglamento Nr. 139/2004 11 straipsnio 3 dalis; Bendrojo Teismo procedūros reglamento 156 straipsnio 4 dalis)
(žr. 42, 43, 48–60 punktus)
4.
Laikinųjų apsaugos priemonių taikymas – Vykdymo sustabdymas – Taikymo sąlygos – Visų nagrinėjamų interesų palyginimas – Prašymo pateikti informaciją, pateikto vykdant koncentraciją, vykdymo sustabdymas – Prašymas, dėl kurio atitinkamai įmonei gali kilti baudžiamoji atsakomybė ir jai gali būti taikomos baudžiamosios sankcijos – Atitinkamos įmonės intereso išvengti rimtos ir nepataisomos žalos viršenybė prieš viešąjį interesą apsaugoti Sąjungos konkurencijos taisyklių veiksmingumą – Atitinkamos įmonės pareiga saugoti prašyme pateikti informaciją nurodytus dokumentus
(SESV 278 straipsnis; Tarybos reglamento Nr. 139/2004 11 straipsnio 3 dalis)
(žr. 61–72 punktus)
Rezoliucinė dalis
1.
Nebereikia priimti sprendimo dėl prašymo taikyti laikinąsias apsaugos priemones, kiek jis susijęs su 2024 m. sausio 30 d. Europos Komisijai pateiktais dokumentais.
2.
Sustabdyti 2023 m. rugsėjo 19 d. Komisijos sprendimo C(2023) 6429 final, susijusio su Tarybos reglamento (EB) Nr. 139/2004 11 straipsnio 3 dalies taikymo procedūra (byla M.11184 – Vivendi / Lagardère), iš dalies pakeisto 2023 m spalio 27 d. Komisijos sprendimu C(2023) 7464 final, vykdymą, kiek jis susijęs su 2024 m. sausio 30 d. Komisijai pateiktais dokumentais.
3.
Įpareigoti Lagardère SA paprašyti, kad asmenys, susiję su Sprendimu C(2023) 6429 final, iš dalies pakeistu Sprendimu C(2023) 7464 final, imtųsi visų tinkamų priemonių, kad šio sprendimo priede nurodyti dokumentai, kurie dar nebuvo pateikti Komisijai, būtų saugomi tokiu formatu, kuris užtikrintų jų vientisumą ir nepakitusią būklę.
4.
Atmesti likusią prašymo taikyti laikinąsias apsaugos priemones dalį.
5.
Atidėti bylinėjimosi išlaidų klausimo nagrinėjimą.